2. ΝΟΜΟΘΕΤ. ΔΙΑΤΑΓΜΑ υπ’ αριθ. 1399 της 19/23 Μαΐου 1973 (ΦΕΚ Α΄ 112) Περί συστάσεως οργανικών θέσεων διακόνων παρά τη Ιερά Αρχιεπισκοπή Κρήτης και ταις Ιεραίς Μητροπόλεσι Κρήτης και Δωδεκανήσου. Σύστασις θέσεων Άρθρ.1.-1.Παρά τη Ιερά Αρχιεπισκοπή Κρήτης και ταις Ιεραίς Μητροπόλεσι Κρήτης και Δωδεκανήσου συνιστώνται 115 οργανικαί θέσεις διακόνων, κατανεμόμεναι ως ακολούθως: Βλ. ήδη άρθρ. 3 Νόμ. 673/1977 (κατωτ. αριθ. 3). Με το Π.Δ. 225/4-9 Μαΐου 1985 (ΦΕΚ Α΄ 85) εκ των άνω θέσεων 35 μετατρέπονται και κατανέμονται σε θέσεις λαϊκών υπαλλήλων και κλητήρων – οδηγών αυτοκινήτων με αντίστοιχη μείωση των θέσεων των διακόνων. Με το Π.Δ. 334/21-27 Αυγ. 1987 (ΦΕΚ Α΄ 153) καθορίστηκαν τα τυπικά προσόντα των λαϊκών υπαλλήλων της Ιεράς Αρχιεπισκοπής και των Ιερών Μητροπόλεων Κρήτης. Διορισμός Διακόνων Άρθρ.2.-Εις τας δια του προηγουμένου άρθρου συνιστωμένας οργανικάς θέσεις διακόνων διορίζονται πτυχιούχοι ή φοιτηταί των Θεολογικών Σχολών των Πανεπιστημίων της ημεδαπής ή της Θεολογικής Σχολής της Χάλκης και των ισοτίμων προς ταύτας Ορθοδόξων Θεολογικών Σχολών, πτυχιούχοι ή σπουδασταί της Ανωτέρας Εκκλησιαστικής Σχολής Θεσσαλονίκης, των Ανωτέρων Ιερατικών Σχολών, πτυχιούχοι του Ιεροδιδασκαλείου Βελλάς ή σπουδασταί των 2 ανωτέρων τάξεων αυτού, πτυχιούχοι των Ανωτέρων Εκκλησιαστικών Φροντιστηρίων και των Μέσων Ιερατικών και Εκκλησιαστικών Σχολών, ως και απόφοιτοι Γυμνασίου, κατά τας περί διορισμού των Εφημερίων ισχυούσας εκάστοτε διατάξεις και εφ’ όσον συνεπλήρωσαν το προς χειροτονίαν εις διάκονον όριον ηλικίας. Ερμηνείαν της παρ. 1 βλ. εν άρθρ. 5 Νόμ. 673/1977 (κατωτ. αριθ. 3). «2.Παρά τη Ιερά Αρχιεπισκοπή και ταις Ιεραίς Μητροπόλεσι Κρήτης επιτρέπεται ο διορισμός, εντός του υπό της παρ. 1 του παρόντος προβλεπομένου αριθμού οργανικών θέσεων διακόνων, δια τινα των Ναών αυτών και προσφοράν ιδίας υπηρεσίας παρά τω οικείω Αρχιερεί αγάμου «ή εγγάμου» διακόνου ανεξαρτήτως προσόντων, μισθοδοτουμένου παρά του Δημοσίου κατά τα εν άρθρ. 3 του παρόντος οριζόμενα. Οι εκ του των μη κεκτημένοι τα εν τοις εδαφ. α-γ της παρ. 2 του άρθρ.     3 προβλεπόμενα     τυπικά     προσόντα  κατατάσσονται εις την Δ΄ μισθολογικήν κατηγορίαν». Οι μέσα σε « » λέξεις προσετέθησαν από την παρ. 17 άρθρ. 69 Νόμ. 1566/1985 ΦΕΚ Α΄ 167 (τόμ. 32, σελ. 116,303). Η παρ. 2 προσετέθη δια του άρθρ. 4 Νόμ. 673/1977 (κατωτ. αριθ. 3). Αποδοχαί Άρθρ.3.-1.Οι κατά τας διατάξεις του παρόντος διοριζόμενοι διάκονοι, μισθοδοτούνται παρά του Δημοσίου, εις βάρος του χρηματιστικού λογαριασμού «Κεφάλαιον προς πληρωμήν μισθού εφημεριακού κλήρου». Ούτοι, κατατασσόμενοι εις μισθολογικάς κατηγορίας, ως εν τη επομένη παραγράφω ορίζεται και εις τον εισαγωγικόν μισθόν εκάστης τούτων, εξελίσσονται περαιτέρω μισθολογικώς, ως οι εφημέριοι των αντιστοίχων κατηγοριών και βαθμών και υπό τας αυτάς προϋποθέσεις και διαδικασίαν, δικαιούνται δε των, κατά τας εκάστοτε ισχυούσας διατάξεις, χορηγουμένων εις τους Εφημερίους γενικών ή ειδικών επιδομάτων ή προσαυξήσεων. 2.Οι ανωτέρω κατατάσσονται εις μισθολογικάς κατηγορίας ως ακολούθως: α.Εις την πρώτην (Α) μισθολογικήν κατηγορίαν: Οι έχοντες πτυχίον Θεολογικής Σχολής των Πανεπιστημίων της ημεδαπής ή της Θεολογικής Σχολής της Χάλκης ή ετέρας ισοτίμου Ορθοδόξου Θεολογικής Σχολής. β.Εις την δευτέραν (Β) μισθολογικήν κατηγορίαν: αα) οι έχοντες πτυχίον της Ανωτέρας Εκκλησιαστικής Σχολής Θεσσαλονίκης, του Ιεροδιδασκαλείου Βελλάς, των Ανωτέρων Εκκλησιαστικών Φροντιστηρίων, των Ανωτέρων Ιερατικών Σχολών, των Μέσων Ιερατικών Εκκλησιαστικών Σχολών και ββ) οι διανύσαντες το Δ΄ ή Γ΄ έτος των Θεολογικών Σχολών των Πανεπιστημίων της ημεδαπής. γ.Εις την τρίτην (Γ) μισθολογικήν κατηγορίαν: αα) οι διανύσαντες το Β΄ ή το Α΄ έτος των Θεολογικών Σχολών των Πανεπιστημίων της ημεδαπής και ββ) οι σπουδασταί της Ανωτέρας Εκκλησιαστικής Σχολής Θεσσαλονίκης, των Ανωτέρων Ιερατικών Σχολών και των 2 ανωτέρων τάξεων του ιεροδιδασκαλείου Βελλάς. δ.Εις την τετάρτην (Δ) μισθολογικήν κατηγορίαν, οι έχοντες απολυτήριον Γυμνασίου. Κατάταξις εις ανωτέραν μισθολογικήν  κατηγορίαν Άρθρ.4.-Εν περιπτώσει κατατάξεως των δυνάμει του παρόντος διοριζομένων διακόνων εις ανωτέραν μισθολογικήν κατηγορίαν, λόγω αποκτήσεως των δια ταύτην οριζομένων ανωτέρων προσόντων, εφαρμόζονται και επ’ αυτών αι διατάξεις του άρθρ. 2 του Α.Ν. 469/1968 «περί μισθολογικής διαβαθμίσεως του εφημεριακού κλήρου της Εκκλησίας της Ελλάδος». (Αντί για τη σελ.118,121(β)  Σελ.118,121(γ) Τεύχος ΙΒ-1-1Σελ.123 Διάκονοι 33.B.δ.2 Περίθαλψις – Ασφάλισις Άρθρ.5.-Οι κατά τας διατάξεις του παρόντος διοριζόμενοι διάκονοι έχουν την αυτήν μετά των εφημερίων, των αντιστοίχων κατηγοριών και βαθμών, υγειονομικήν περίθαλψιν και ασφάλισιν, εγγράφονται δε ως μέτοχοι εις το Ταμείον Αρωγής των υπαλλήλων του Υπουργείου Εθνικής Παιδείας και Θρησκευμάτων, υπέρ του οποίου γίνονται, από του διορισμού των, αι νόμιμοι κρατήσεις. Διορισμός Διακόνων ως Εφημερίων Άρθρ.6.-Διάκονοι διοριζόμενοι κατά τας διατάξεις του παρόντος και συμπληρούντες το προς χειροτονίαν εις πρεσβύτερον όριον ηλικίας δύνανται, χειροτονούμενοι, να καταλάβουν θέσιν εφημερίου, τηρουμένων των περί διορισμού εφημερίων κειμένων διατάξεων, διατηρούντες την αυτήν μισθολογικήν κατηγορίαν και τον ον κέκτηνται μισθόν, του εν αυτώ διανυθέντος ήδη χρόνου υπολογιζομένου δια την περαιτέρω μισθολογικήν εξέλιξιν τούτων ως εφημερίων. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ.118,122(γ) Τεύχος ΙΒ-1-1Σελ.124 33.B.δ.2 Διάκονοι 